7.7.2023
DA
Den Europæiske Unions Tidende
L 174/39
For hvert år, hvor målene ikke nås, bør der kompenseres for manglende opfyldelse af mål ved opjustering af målene i dekarboniseringsforløbet for det følgende år.
Hvis det er muligt, overvej at demonstrere lavere gennemsnitlige emissioner i forhold til ligestillede og at undgå de specifikke udelukkelsesfaktorer, der er anført i artikel 9-12 i Kommissionens delegerede forordning (EU) 2020/1818 af 17. juli 2020.
Større vægtning af virksomheder, der fastlægger og offentliggør mål for reduktion af drivhusgasemissioner Virksomheders kapitalmarkedsudstedelser kan tillægges større vægt i et benchmark, der følger EU's klimabenchmarks, hvis den udstedende virksomhed kan påvise, at den har fastlagt og offentliggjort mål for reduktion af drivhusgase­ missioner, hvis følgende betingelser er opfyldt: a) udstederen af de tilgrundliggende værdipapirer offentliggør på regelmæssig og nøjagtig vis deres drivhusgase­ missioner under anvendelsesområde 1, 2 og 3 b) udstederen af de tilgrundliggende værdipapirer har reduceret sin drivhusgasintensitet eller i givet fald sine absolutte drivhusgasemissioner, herunder anvendelsesområde 1-, 2- og 3-drivhusgasemissioner, med et gennemsnit på mindst 7 % om året i mindst tre på hinanden følgende år.
5.
EU-klassificeringssystemet
Dette afsnit vedrører punkt 6 i Kommissionens henstilling. 5.1.
Hvad kan EU's klassificeringssystemet anvendes til?
Virksomheder kan anvende klassificeringssystemet som et omstillingsfinansieringsværktøj til at planlægge omstillingen af deres økonomiske aktiviteter og øremærke de nødvendige omstillingsinvesteringer.
Det kan som sådan anvendes til klassificering af bæredygtige investeringer, måling af aktuelle og planlagte klima- eller miljøpræstationer, fastsættelse af mål og kommunikation, herunder opstilling af mål, der er knyttet til klassificerin­ gssystemet, i omstillingsplaner.